Document ID: 32010R0879

KOMISJONI MÄÄRUS (EL) nr 879/2010,
6. oktoober 2010,
millega muudetakse komisjoni määrust (EÜ) nr 554/2008 seoses 6-fütaasi (Quantum Phytase) miinimumsisaldusega munakanade söödalisandis
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
Komisjoni 17. juuni 2008. aasta määrusega (EÜ) nr 554/2008 (6-fütaasi (Quantum Phytase) lubamise kohta söödalisandina) (2) lubati 6-fütaas EC 3.1.3.26 (Quantum Phytase) kasutamist söödalisandina broilerkanade, munakanade, nuumkalkunite, nuumpartide ja võõrutatud põrsaste puhul kümne aasta jooksul.
(2)
Vastavalt määruse (EÜ) nr 1831/2003 artikli 13 lõikele 3 esitas loa omanik taotluse, milles ta palub muuta selle söödalisandi loa tingimusi munakanade söödalisandis ja vähendada 6-fütaasi (EC 3.1.3.26) (Quantum Phytase) soovituslikku miinimumkogust 2 000 FTU/kg-lt 250 FTU/kg-le. Taotlusele olid lisatud andmed tõendamaks muutmise vajalikkust.
(3)
Euroopa Toiduohutusamet järeldas oma 10. märtsil 2010. aastal esitatud arvamuses, et söödalisand 6-fütaas (EC 3.1.3.26) (Quantum Phytase) on munakanade puhul piisavalt tõhus, kui seda kasutada täissööda koostises taotletud miinimumkoguses (250 FTU/kg) (3).
(4)
Määruse (EÜ) nr 1831/2003 artiklis 5 sätestatud tingimused on täidetud.
(5)
Seepärast tuleks määrust (EÜ) nr 554/2008 vastavalt muuta.
(6)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 554/2008 lisa asendatakse käesoleva määruse lisaga.
Artikkel 2
Käesolev määrus jõustub Euroopa Liidu Teatajas avaldamisele järgneval päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 6. oktoober 2010

Labels: 0
17
6